

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.2 |  2025. gada 21. februārī |

**15.**

**Par vienreizēja atbalsta piešķiršanu**

**Ukrainas civiliedzīvotāju uzņemšanai Ogres novadā 2025. gadā**

Kopš 2022. gada 24. februāra Ukrainā joprojām turpinās Krievijas Federācijas uzsākta plaša mēroga nežēlīga karadarbība.

Ogres novada pašvaldība kopā ar novada iedzīvotājiem, uzņēmējiem, iestādēm un biedrībām pastāvīgi organizē dažādus palīdzības veidus Ukrainas civiliedzīvotājiem gan Latvijā, gan Ukrainā jau no paša karadarbības sākuma. Šobrīd būtu humāni organizēt Ukrainas civiliedzīvotāju – Kijevas sabiedriskās organizācijas dienas centra “Sonyachny promin” pilngadīgu personu ar invaliditāti un viņu pavadošo personu - pedagogu, kopā piecas personas, uzņemšanu Ogres novadā, vienu mēnesi nodrošinot mierīgus dzīves apstākļus un Ogres novada Sociālā dienesta sociālos pakalpojumus.

Pilngadīgu personu ar invaliditāti uzņemšana Ogres novadā nodrošinātu atbalstu viņu socializācijai un psihoemocionālajai labbūtībai, ticības stiprināšanai par neatkarīgas Ukrainas valsts pastāvēšanu, pretojoties Krievijas okupācijai.

Paredzētais uzņemšanas laiks: no 2025. gada 2. marta līdz 29. martam.

Paredzētais uzņemamo personu skaits - 5, tai skaitā, 4 - personas ar invaliditāti un pavadošā persona - pedagogs.

Paredzētais atbalsts: 2 296,00 EUR, tai skaitā, degvielas izdevumiem - 924,00  EUR grupas atvešanai maršrutā Ogre – Kijeva – Ogre, un grupas aizvešanai maršrutā Ogre – Kijeva  - Ogre, pavisam kopā: 6000 km; ēdināšanas izdevumiem 1180,00 EUR (brokastis, pusdienas, vakariņas - 10,00 EUR darbdienā vienai personai un 6,00 EUR brīvdienā vienai personai), viesnīca Polijā 3 numuriņi 6 personām 2 naktis - 192,00 EUR.

Ukrainas civiliedzīvotāju atbalsta likuma mērķis ir atbalsta sniegšana Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā. Ukrainas civiliedzīvotāji šā likuma izpratnē ir Ukrainas pilsoņi un viņu ģimenes locekļi, kā arī personas, kuras Ukrainā saņēmušas pastāvīgās uzturēšanās atļauju un nevar atgriezties savas pilsonības valstī, bezvalstnieka statusu vai starptautiskās aizsardzības statusu, un to ģimenes locekļi.

Atbilstoši Ukrainas civiliedzīvotāju atbalsta likuma 7. panta pirmās *prim* daļas nosacījumiem, valsts un pašvaldība nodrošina Ukrainas civiliedzīvotājam cita veida atbalstu, ja, izvērtējot personas individuālās vajadzības, tiek konstatēta tā nepieciešamība. Tas var ietvert pašvaldību brīvprātīgo iniciatīvu pabalstus un pakalpojumus atbilstoši pašvaldības saistošajos noteikumos noteiktajam un bez materiālās situācijas izvērtēšanas, ja tāda paredzēta, kā arī pabalstu atsevišķu izdevumu apmaksai atbilstoši pašvaldības saistošajos noteikumos noteiktajam.

Pašvaldību likuma 5. pants noteic:

* pašvaldība savas administratīvās teritorijas iedzīvotāju interesēs var brīvprātīgi īstenot savas iniciatīvas ikvienā jautājumā, ja tas nav citu institūciju kompetencē un ja šādu darbību neierobežo citi likumi;
* brīvprātīgo iniciatīvu izpildes kārtību nosaka un finansējumu nodrošina pašvaldība;
* brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei.

Ņemot vērā augstāk minēto un pamatojoties uz Pašvaldību likuma 5. pantu un Ukrainas civiliedzīvotāju atbalsta likuma 7. panta pirmo *prim* daļu, likuma “Par pašvaldību budžetiem” 16. panta otro daļu,

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – 1 (Santa Ločmele), "Nepiedalās" – nav**,

Ogres novada pašvaldības dome **NOLEMJ:**

**1. Nodrošināt** Ukrainas civiliedzīvotājiem – Kijevas sabiedriskās organizācijas dienas centra “Sonyachny promin” pilngadīgām personām ar invaliditāti un pavadošajai personai - pedagogam, kopā 5 personām, atbalstu: 2 296,00 EUR, tai skaitā, degvielas izdevumiem - 924,00  EUR grupas atvešanai maršrutā Ogre – Kijeva – Ogre, un grupas aizvešanai maršrutā Ogre – Kijeva  - Ogre, pavisam kopā: 6000 km; ēdināšanas izdevumiem 1180,00 EUR (brokastis, pusdienas, vakariņas - 10,00 EUR darbdienā vienai personai un 6,00 EUR brīvdienā vienai personai), viesnīca Polijā 3 numuriņi 6 personām 2 naktis - 192,00 EUR.

**2. Noteikt**, ka šā lēmuma 1. punktā minētā atbalsta nodrošināšanai nepieciešamie finanšu līdzekļi 2 296,00 EUR tiek paredzēti no Ogres novada pašvaldības budžeta 2025. gadam “Izdevumi neparedzētiem gadījumiem”, tos iekļaujot Ogres novada Sociālā dienesta budžetā.

3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)